महारैली के जरिए नरेंद्र मोदी का शक्ति प्रदर्शन  
गुजरात के मुख्यमंत्री नरेंद्र मोदी आज एक महारैली का आयोजन करने जा रहे हैं। इस रैली के जरिए मोदी का मकसद शक्ति प्रदर्शन करना है।
गुजरात के मुख्यमंत्री नरेंद्र मोदी आज एक महारैली का आयोजन करने जा रहे हैं। इस रैली के जरिए मोदी का मकसद शक्ति प्रदर्शन करना है। मोदी का कहना है कि ये महारैली उनके राज्य में अन्याय को लेकर होगी। मोदी का दावा है कि ये रैली अब तक की सबसे बड़ी रैली होगी और इस रैली का नारा 'अन्याय हटाओ' गुजरात बचाओ है।  बीजेपी के वरिष्ठ नेता लालकृष्ण आडवाणी भी इस रैली का हिस्सा होंगे। मोदी ने 27 और 28 सितंबर को दो दिन का विधानसभा सत्र भी बुलाया है। इस सत्र के दौरान मोदी सरकार लोकायुक्त की नियुक्ति के मामले में अपने अधिकार बढ़ाने के लिए कानून में संशोधन या उसे बदल सकती है।  मोदी सरकार का आरोप है कि गुजरात की राज्यपाल कमला बेनीवाल ने मुख्यमंत्री से सलाह मशविरा किए बिना ही लोकायुक्त की नियुक्ति कर दी, जो संविधान के नियमों के खिलाफ है। राज्यपाल ने पिछले महीने जस्टिस आरए मेहता को लोकायुक्त बनाया था, जिसे गुजरात सरकार ने कोर्ट में चुनौती दी है।